Jean Simmons

Jean Simmons (født 31. januar 1929 i London i England, død 22. januar 2010) var en britisk skuespiller, kjent fra Hollywood og to Oscar-nominasjoner.

Hun var oppvokst i London og gikk på Aida Fosters danseskole fra 14 års alder til 18, da hun ble oppdaget av den nyadlete Laurence Olivier til rollen som Ophelia i storfilmen Hamlet, der hun forøvrig overanstrengte seg og måtte på sykehus, som ble den første ikke-amerikanske film til å vinne Oscar for beste mannlige hovedrolle og hun selv ble nominert til Oscar for beste kvinnelige birolle.  I julefilmen Svart narsiss ble hun i 17 års alder, av VG beskrevet som «et dævelsk forførende østerlandsk kvinnefrø». Mot Dirk Bogarde var hun ifølge VG, deiligere enn noensinne. Mot Gregory Peck i westernklisjéen «The big country» hadde hennes tolking av skolelæreren Julie «aldri vært bedre», meldte Arne Skouen i 1959. Så var hun slavekvinnen i Spartacus (film) året efter, vist på NRK2 i 1978.  Utover nominasjon til Oscar for beste kvinnelige hovedrolle for Happy ending i 1969 sikret hun seg Emmy-prisen i 1983 for TV-serien Thorn birds der hun var moren Fee, vist som Tornefuglene på norske TV3 i 1992.

Jean Simmons var datter av Winifred Loveland og OL-roeren Charles Simmons (1885–1945), gift med Stewart Granger 1950–60 (som hun opptrådte i flere filmer sammen med) og med regissør Richard Brooks 1960–80. Simmons ble tildelt utmerkelsen Order of the British Empire, men døde ifølge Haugesunds avis av lungekreft i sitt hjem i Santa Monica.

Referanser

Eksterne lenker 
 

Engelske skuespillere
Order of the British Empire (OBE)